CELEX: 32011R0459
Language: sl
Date: 2011-05-12 00:00:00
Title: Uredba Komisije (EU) št. 459/2011 z dne 12. maja 2011 o spremembi Priloge k Uredbi (ES) št. 631/2009 o določitvi podrobnih pravil za izvajanje Priloge I k Uredbi (ES) št. 78/2009 Evropskega parlamenta in Sveta o homologaciji motornih vozil v zvezi z zaščito pešcev in drugih izpostavljenih udeležencev v cestnem prometu  Besedilo velja za EGP

13.5.2011   
            
            
               SL
            
            
               Uradni list Evropske unije
            
            
               L 124/21
            
         UREDBA KOMISIJE (EU) št. 459/2011
   z dne 12. maja 2011
   o spremembi Priloge k Uredbi (ES) št. 631/2009 o določitvi podrobnih pravil za izvajanje Priloge I k Uredbi (ES) št. 78/2009 Evropskega parlamenta in Sveta o homologaciji motornih vozil v zvezi z zaščito pešcev in drugih izpostavljenih udeležencev v cestnem prometu
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 78/2009 Evropskega parlamenta in Sveta z dne 14. januarja 2009 o homologaciji motornih vozil glede zaščite pešcev in drugih izpostavljenih udeležencev v cestnem prometu, o spremembi Direktive 2007/46/ES in razveljavitvi direktiv 2003/102/ES in 2005/66/ES (1), ter zlasti člena 4(6) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 631/2009 z dne 22. julija 2009 o določitvi podrobnih pravil za izvajanje Priloge I k Uredbi (ES) št. 78/2009 Evropskega parlamenta in Sveta o homologaciji motornih vozil v zvezi z zaščito pešcev in drugih izpostavljenih udeležencev v cestnem prometu, ki spreminja Direktivo 2007/46/ES ter razveljavlja direktivi 2003/102/ES in 2005/66/ES (2), določa podrobna pravila za izvajanje Priloge I k Uredbi (ES) št. 78/2009, ki je ločen regulativni akt za namene postopka homologacije iz Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (3).
            
         
               (2)
            
            
               Tehnični predpisi, potrebni za izvedbo zahtev Uredbe (ES) št. 78/2009, morajo temeljiti na specifikacijah iz Odločbe Komisije 2004/90/ES z dne 23. decembra 2003 o tehničnih predpisih za izvajanje člena 3 Direktive 2003/102/ES Evropskega parlamenta in Sveta o zaščiti pešcev in drugih nezaščitenih udeležencev v prometu pred in med trčenjem z motornim vozilom ter o spremembah Direktive 70/156/EGS (4).
            
         
               (3)
            
            
               Na podlagi izkušenj iz začetnih ocen, ki so jih izvedli proizvajalci vozil in tehnične službe, ter v skladu z Uredbo (ES) št. 631/2009 so bila opredeljena štiri različna območja, na katerih je treba podrobneje pojasniti posebne zahteve. Določbe, ki jih je treba spremeniti, zadevajo splošne zahteve, ki temeljijo na obstoječih zahtevah za prvo fazo iz Direktive 2003/102/ES Evropskega parlamenta in Sveta (5). Pri splošnih zahtevah je treba prilagoditi nekatere pomembne omejitve ocenjevanja, da se upošteva znanstveni in tehnični razvoj ter da se zahteve za prvo fazo iz Uredbe (ES) št. 78/2009 uskladijo s tistimi iz Direktive 2003/102/ES.
            
         
               (4)
            
            
               Ukrepi, predvideni s to uredbo, so v skladu z mnenjem Tehničnega odbora za motorna vozila –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 631/2009 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 35, 4.2.2009, str. 1.
   
      (2)  UL L 195, 25.7.2009, str. 1.
   
      (3)  UL L 263, 9.10.2007, str. 1.
   
      (4)  UL L 31, 4.2.2004, str. 21.
   
      (5)  UL L 321, 6.12.2003, str. 15.
   
      PRILOGA
      Priloga k Uredbi (ES) št. 631/2009 se spremeni:
      
                  1.
               
               
                  Del II se spremeni:
                  
                              (a)
                           
                           
                              poglavje II se spremeni:
                              
                                          (i)
                                       
                                       
                                          v točki 3.2 se drugi odstavek nadomesti z naslednjim:
                                          „Za vozila s spodnjo višino odbijača, ki je enaka ali višja od 425 mm in nižja od 500 mm, se lahko proizvajalec odloči za ta preskus ali preskus iz poglavja III.“;
                                       
                                    
                                          (ii)
                                       
                                       
                                          v točki 3.3 se za prvim odstavkom doda naslednji odstavek:
                                          „Če se vozilo preskuša v skladu z oddelkom 2.1 (a) ali (b) Priloge I k Uredbi (ES) št. 78/2009, lahko proizvajalec vloži vlogo za odstopanje v zvezi z območjem izjeme v največji širini 132 mm na mestu, kjer se nahaja snemljiva vlečna naprava.“;
                                       
                                    
                                          (iii)
                                       
                                       
                                          v točki 4.6 se za prvim odstavkom doda naslednji odstavek:
                                          „Če se vozilo preskuša v skladu z oddelkom 2.1 (a) Priloge I k Uredbi (ES) št. 78/2009, se lahko spodnji konec udarne glave v trenutku prvega dotika z odbijačem nahaja na referenčni ravni tal, z dovoljenim odstopanjem ± 10 mm.“;
                                       
                                    
                        
                              (b)
                           
                           
                              poglavje V se spremeni:
                              
                                          (i)
                                       
                                       
                                          v točki 3.2 se peti odstavek nadomesti z naslednjim:
                                          „Poleg tega mora biti vsaka izbrana točka za preskus trčenja z modelom glave otroka/majhnega odraslega najmanj 165 mm za referenčno črto prednjega roba prednjega pokrova ali za oklepajočo razdaljo 1 000 mm, kar od tega je najbolj zadnji del na izbrani preskusni točki, razen v primeru, ko za nobeno točko na preskusnem območju prednjega roba prednjega pokrova in znotraj 165 mm v prečni smeri, izbrano za preskus trčenja zgornjega dela noge s prednjim robom prednjega pokrova, ni potrebna kinetična energija udarca, večja od 200 J.“;
                                       
                                    
                                          (ii)
                                       
                                       
                                          v točki 3.2.3 se na koncu odstavka doda naslednji stavek:
                                          „Dejansko območje udarca se določi s prvim dotikom modela glave z zgornjo površino prednjega pokrova.“;
                                       
                                    
                        
                              (c)
                           
                           
                              v poglavju VI se v točki 3.2 drugi odstavek nadomesti z naslednjim:
                              „Izbrane preskusne točke za preskuse trčenja z modelom udarne glave odraslega z vetrobranskim steklom morajo biti oddaljene druga od druge najmanj 165 mm in najmanj 82,5 mm od roba celotnega vetrobranskega stekla, vključno s prozornim ali neprozornim materialom za zasteklitev ne glede na območja vidnega polja, najmanj 82,5 mm pred zadnjo referenčno črto vetrobranskega stekla ali pred oklepajočo razdaljo 2 100 mm, kar od tega je najbolj sprednji del na izbrani preskusni točki, treba pa je zagotoviti, da se model glave ne dotika nobenega zunanjega dela karoserije (npr. zadnjega dela roba prednjega pokrova, ročic brisalcev) pred prvim dotikom z vetrobranskim steklom (glej sliko 8).“;
                           
                        
                              (d)
                           
                           
                              v poglavju VII se v točki 3.3.2 na koncu odstavka doda naslednji stavek:
                              „Dejansko območje udarca se določi s prvim dotikom modela glave z zgornjo površino prednjega pokrova.“
                           
                        
            
                  2.
               
               
                  Del V se spremeni:
                  
                              (a)
                           
                           
                              točka 3.7 se nadomesti z naslednjim:
                              3.7.   Prva lastna frekvenca udarne glave mora biti nad 5 000 Hz, priporočljivo pa je, da se uporabijo dušeni merilniki pospeška s stopnjo dušenja približno 0,7.“;
                           
                        
                              (b)
                           
                           
                              točka 4.7 se nadomesti z naslednjim:
                              4.7.   Prva lastna frekvenca udarne glave mora biti nad 5 000 Hz, priporočljivo pa je, da se uporabijo dušeni merilniki pospeška s stopnjo dušenja približno 0,7.“